ශ්‍රී ලංකා ජනාධිපති මහින්ද රාජපක්ෂ මහතාගේ දැක්ම වූයේ ත්‍රස්තවාදී බියෙන් තොර රටක් ජනතාවට හිමි කර දීම බව වැවිලි කර්මාන්ත හා මානව හිමිකම් පිළිබඳ ඇමැති මහින්ද සමරසිංහ මහතා කියයි.එසේ හිමිකර දෙන ශ්‍රී ලංකාව වාර්ගික, සංස්කෘතික බැඳීම් වලින් සහ වෙනත් බෙදා වෙන් කරන සාධකයන්ගෙන් තොර එක්සත් රටක් විය යුතුබවද ජනාධිපතිතුමාගේ අදහස වූ බවත් ඇමැතිවරයා පවසයි.එම දැක්ම සහ අරමුණු පූර්ව යුද සමයේත් යුද්ධය පැවැති සමයේත්, යුද්ධයෙන් පසුවත් එතුමා සතු වූ බවද සමරසිංහ මහතා අවධාරණය කරයි.සමරසිංහ මහතා එසේ ප්‍රකාශ කෙළේ ඇමරිකාවේ නිව්යෝක් නුවර එක්සත් ජාතීන්ගේ මූලස්ථානයේ පැවැති රැස්වීමක දීය.